CELEX: 32008H0472
Language: el
Date: 2008-05-30 00:00:00
Title: Σύσταση της Επιτροπής, της 30ής Μαΐου 2008 , για μέτρα περιορισμού των κινδύνων από τις ουσίες: χλωριούχο 2,3-εποξυπροπυλοτριμεθυλαμμώνιο (EPTAC), χλωριούχο (3-χλωρο-2-υδροξυπροπυλο)τριμεθυλαμμώνιο (CHPTAC) και εξαχλωροκυκλοπενταδιένιο [κοινοποιηθείσα υπό τον αριθμό Ε(2008) 2316] (Κείμενο που παρουσιάζει ενδιαφέρον για τον ΕΟΧ)

21.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 162/37
            
         
      ΣΫΣΤΑΣΗ ΤΗΣ ΕΠΙΤΡΟΠΉΣ
   
   της 30ής Μαΐου 2008
   για μέτρα περιορισμού των κινδύνων από τις ουσίες: χλωριούχο 2,3-εποξυπροπυλοτριμεθυλαμμώνιο (EPTAC), χλωριούχο (3-χλωρο-2-υδροξυπροπυλο)τριμεθυλαμμώνιο (CHPTAC) και εξαχλωροκυκλοπενταδιένιο
   [κοινοποιηθείσα υπό τον αριθμό Ε(2008) 2316]
   (Κείμενο που παρουσιάζει ενδιαφέρον για τον ΕΟΧ)
   (2008/472/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (1), και ιδίως το άρθρο 11 παράγραφος 2,
   Εκτιμώντας τα ακόλουθα:
   
               (1)
            
            
               Στο πλαίσιο του κανονισμού (ΕΟΚ) αριθ. 793/93, οι κατωτέρω ουσίες χαρακτηρίστηκαν ως ουσίες προς αξιολόγηση κατά προτεραιότητα σύμφωνα με τους κανονισμούς της Επιτροπής (ΕΚ) αριθ. 143/97 (2) και (ΕΚ) 2364/2000 (3), που αφορούν, αντίστοιχα, τον τρίτο και τον τέταρτο πίνακα ουσιών προτεραιότητας που προβλέπονται στον κανονισμό (ΕΟΚ) αριθ. 793/93:
               
                           —
                        
                        
                           χλωριούχο 2,3-εποξυπροπυλοτριμεθυλαμμώνιο (EPTAC),
                        
                     
                           —
                        
                        
                           χλωριούχο (3-χλωρο-2-υδροξυπροπυλο)τριμεθυλαμμώνιο (CHPTAC),
                        
                     
                           —
                        
                        
                           εξαχλωροκυκλοπενταδιένιο.
                        
                     
         
               (2)
            
            
               Τα κράτη μέλη που είχαν οριστεί ως εισηγητές κατ’ εφαρμογή των ανωτέρω κανονισμών, ολοκλήρωσαν τις δραστηριότητες αξιολόγησης των κινδύνων για τον άνθρωπο και για το περιβάλλον ως προς τις συγκεκριμένες ουσίες, σύμφωνα με τον κανονισμό (ΕΚ) αριθ. 1488/94 της Επιτροπής, της 28ης Ιουνίου 1994, για τον καθορισμό των αρχών αξιολόγησης των κινδύνων για τον άνθρωπο και το περιβάλλον από τις υπάρχουσες ουσίες σύμφωνα με τον κανονισμό (ΕΟΚ) αριθ. 793/93 (4) και πρότειναν στρατηγική για τον περιορισμό των κινδύνων.
            
         
               (3)
            
            
               Ζητήθηκε και διατυπώθηκε η γνώμη της επιστημονικής επιτροπής για την υγεία και τους περιβαλλοντικούς κινδύνους (ΕΕΥΠΚ) σχετικά με τις αξιολογήσεις κινδύνου που διενεργήθηκαν από τα κράτη μέλη εισηγητές. Οι γνωμοδοτήσεις αυτές δημοσιεύθηκαν στον δικτυακό τόπο της εν λόγω επιστημονικής επιτροπής.
            
         
               (4)
            
            
               Τα αποτελέσματα της αξιολόγησης των κινδύνων, καθώς και τα περαιτέρω αποτελέσματα των στρατηγικών περιορισμού των κινδύνων εκτίθενται στην ανακοίνωση της Επιτροπής (5).
            
         
               (5)
            
            
               Με βάση την αξιολόγηση αυτή, ενδείκνυται να διατυπωθούν συστάσεις για ορισμένα μέτρα περιορισμού των κινδύνων από ορισμένες ουσίες. Για τις ουσίες στις οποίες δεν γίνεται ειδική αναφορά, δεν διατυπώνονται συστάσεις προς τους αποδέκτες της παρούσας σύστασης.
            
         
               (6)
            
            
               Τα συνιστώμενα μέτρα μείωσης των κινδύνων για τους εργαζόμενους πρέπει να εξεταστούν βάσει της νομοθεσίας για την προστασία των εργαζομένων, η οποία θεωρείται ότι παρέχει το κατάλληλο πλαίσιο για τον περιορισμό των κινδύνων από τις αντίστοιχες ουσίες στον αναγκαίο βαθμό.
            
         
               (7)
            
            
               Τα μέτρα περιορισμού των κινδύνων τα οποία προβλέπονται στην παρούσα σύσταση είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΟΚ) αριθ. 793/93,
            
         ΣΥΝΙΣΤΑ:
   ΤΜΗΜΑ 1
   ΧΛΩΡΙΟΥΧΟ 2,3-ΕΠΟΞΥΠΡΟΠΥΛΟΤΡΙΜΕΘΥΛΑΜΜΩΝΙΟ (EPTAC)
   
      
         (αριθ. CAS 3033-77-0, αριθ. Einecs 221-221-0)
      
   
   Μέτρα περιορισμού των κινδύνων για τους εργαζομένους (1) και το περιβάλλον (2)
   
               1.
            
            
               Οι εργοδότες που χρησιμοποιούν EPTAC στην παραγωγή και ως μέσο κατιονισμού στην παρασκευή κατιονικού αμύλου θα πρέπει να λαμβάνουν υπόψη τις ενδεχόμενες, ειδικές κατά κλάδο, κατευθύνσεις που έχουν εκπονηθεί σε εθνικό επίπεδο με βάση τις πρακτικές κατευθυντήριες γραμμές μη δεσμευτικού χαρακτήρα, οι οποίες καταρτίζονται από την Επιτροπή, όπως προβλέπει το άρθρο 12 παράγραφος 2 της οδηγίας 98/24/ΕΚ (6) του Συμβουλίου (οδηγία για τους χημικούς παράγοντες).
            
         
               2.
            
            
               Εφόσον είναι αναγκαίο, θα πρέπει να ελέγχονται με εθνικούς κανόνες οι τοπικές εκπομπές EPTAC στο περιβάλλον, ούτως ώστε να εξασφαλίζεται ότι δεν υπάρχει κίνδυνος για το περιβάλλον.
            
         ΤΜΗΜΑ 2
   ΧΛΩΡΙΟΥΧΟ (3-ΧΛΩΡΟ-2-ΥΔΡΟΞΥΠΡΟΠΥΛΟ)ΤΡΙΜΕΘΥΛΑΜΜΩΝΙΟ (CHPTAC)
   
      
         (αριθ. CAS 3327-22-8, αριθ. Einecs 222-048-3)
      
   
   Μέτρα περιορισμού των κινδύνων για τους εργαζόμενους (3) και το περιβάλλον (4)
   
               3.
            
            
               Οι εργοδότες που χρησιμοποιούν CHPTAC ως μέσο κατιονισμού στην παρασκευή κατιονικού αμύλου θα πρέπει να λαμβάνουν υπόψη τις ενδεχόμενες, ειδικές κατά κλάδο, κατευθύνσεις που έχουν εκπονηθεί σε εθνικό επίπεδο με βάση τις πρακτικές κατευθυντήριες γραμμές μη δεσμευτικού χαρακτήρα, οι οποίες καταρτίζονται από την Επιτροπή, όπως προβλέπει το άρθρο 12 παράγραφος 2 της οδηγίας 98/24/ΕΚ.
            
         
               4.
            
            
               Εφόσον είναι αναγκαίο, θα πρέπει να ελέγχονται με εθνικούς κανόνες οι τοπικές εκπομπές CHPTAC στο περιβάλλον, ώστε να εξασφαλίζεται ότι δεν υπάρχει κίνδυνος για το περιβάλλον.
            
         ΤΜΗΜΑ 3
   ΑΠΟΔΕΚΤΕΣ
   
               5.
            
            
               Η παρούσα σύσταση απευθύνεται σε όλους τους κλάδους που εισάγουν, παράγουν, μεταφέρουν, αποθηκεύουν, μορφοποιούν σε παρασκευάσματα ή υποβάλλουν σε άλλη επεξεργασία, χρησιμοποιούν, διαθέτουν ως απόβλητα ή ανακτούν τις ανωτέρω ουσίες, καθώς και στα κράτη μέλη.
            
         
      Βρυξέλλες, 30 Μαΐου 2008.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 84 της 5.4.1993, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (ΕΕ L 284 της 31.10.2003, σ. 1).
   
      (2)  ΕΕ L 25 της 28.1.1997, σ. 13.
   
      (3)  ΕΕ L 273 της 26.10.2000, σ. 5.
   
      (4)  ΕΕ L 161 της 29.6.1994, σ. 3.
   
      (5)  ΕΕ C 157 της 21.6.2008, σ. 10 .
   
      (6)  ΕΕ L 131 της 5.5.1998, σ. 11. Οδηγία όπως τροποποιήθηκε με την οδηγία 2007/30/ΕΚ του Ευρωπαϊκού Κοινοβουλίου και του Συμβουλίου (ΕΕ L 165 της 27.6.2007, σ. 21).